CELEX: 31987R1980
Language: el
Date: 1987-07-06 00:00:00
Title: Κανονισμός (ΕΟΚ) αριθ. 1980/87 της Επιτροπής της 6ης Ιουλίου 1987 για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους

Avis juridique important

|

31987R1980

Κανονισμός (ΕΟΚ) αριθ. 1980/87 της Επιτροπής της 6ης Ιουλίου 1987 για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  

Επίσημη Εφημερίδα αριθ. L 187 της 07/07/1987 σ. 0005 - 0005 Φινλανδική ειδική έκδοση: Κεφάλαιο 3 τόμος 24 σ. 0005  Σουηδική ειδική έκδοση: Κεφάλαιο 3 τόμος 24 σ. 0005 

***** ΚΑΝΟΝΙΣΜΟΣ (ΕΟΚ) αριθ. 1980/87 ΤΗΣ ΕΠΙΤΡΟΠΗΣ  της 6ης Ιουλίου 1987  για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1986 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 27 παράγραφος 5,  Εκτιμώντας:  ότι το χαρακτηριστικό των κραμβόσπορων και γογγυλόσπορων « διπλό μηδέν» είναι η μικρότερη περιεκτικότητα σε γλυκοζινολικές ενώσεις, πράγμα που διευκολύνει την ενσωμάτωσή τους στις ζωοτροφές· ότι ο κανονισμός (ΕΟΚ) αριθ. 2681/83 της Επιτροπής περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 532/87 (4), καθορίζει στο άρθρο 2 παράγραφος 4 πρώτο εδάφιο μία μέγιστη επιτρεπόμενη περιεκτικότητα από 20 μικρογραμμομόρια ανά γραμμάριο για τους σπόρους της ονομασίας αυτής· ότι, ωστόσο, το δεύτερο εδάφιο της ιδίας παραγράφου προβλέπει μια προσωρινή παρέκκλιση, έως το τέλος της περιόδου 1987/88, για να επιτραπεί τους εμπορευόμενους να προσαρμοστούν στις νέες ποιοτικές απαιτήσεις· ότι η πείρα απέδειξε ότι θα είναι αναγκαία μια πρόσθετη περίοδος για να επιτραπεί η προσαρμογή αυτή· ότι θα πρέπει, συνεπώς, να παραταθεί έως το τέλος της περιόδου 1988/89 η μέγιστη αποδεκτή περιεκτικότητα σε γλυκοζινολικές ενώσεις στους κραμβόσπορους και τους γογγυλόσπορους «διπλό μηδέν» στο επίπεδο των 35 μικρογραμμομορίων ανά γραμμάριο σπόρων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχερίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 4 δεύτερο εδάφιο του κανονισμού (ΕΟΚ) αριθ. 2681/83, οι όροι «περίοδοι εμπορίας 1986/87 και 1987/88» αντικαθίστανται από τους όρους «περίοδοι εμπορίας 1986/87, 1987/88 και 1988/89».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 54 της 24. 2. 1987, σ. 8.